
Comisia pentru buget,

finanţe şi bănci

Bucureşti  14.03.2001

Nr.XVIII/2/259

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.17/2000 privind taxa pe valoarea adăugată, cu care comisia noastră a fost sesizată în fond cu adresa Biroului Permanent nr.156 din 12 martie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  14.03.2001

Nr.259

RAPORT

asupra proiectului de Lege pentru aprobarea Ordonanţei de urgenţă a Guvernului nr.17/2000 privind taxa pe valoarea adăugată
In urma examinării proiectului de Lege pentru aprobarea Ordonanţei de urgenţă a Guvernului nr.17/2000 privind taxa pe valoarea adăugată, în şedinţa din 14 martie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Pct.3. La art.6, pct.A, lit.d) va avea următorul cuprins:
“d) persoanele care exercită profesii liberale, cum ar fi: avocaţii şi notarii, indiferent de forma de exercitare a profesiei, arhitecţii, inginerii, consultanţii, experţii contabili, contabilii autorizaţi sau alte profesii asemănătoare desfăşurate în mod independent, în condiţiile legii”.
Punctul 3. Art.6, pct.A, lit.d) va avea următorul cuprins:

“d) persoanele care exercită profesii libere, cum ar fi: avocaţii şi notarii, indiferent de forma de exercitare a profesiei, arhitecţii, inginerii, consultanţii, auditorii financiari, experţii contabili şi tehnici, contabilii autorizaţi sau alte profesii asemănătoare desfăşurate în mod independent, în condiţiile legii”.
Autori: 

- Dl. Deputat Florin Georgescu – Grup Parlamentar PDSR;

- Dl. Deputat Eugen Nicolaescu – Grup Parlamentar PNL;

- Dl. Deputat Ştefan Baban – Grup Parlamentar PRM.
Pentru definirea explicită a categoriilor de profesii libere.



2.
Pct.5. La art.6, pct.A, literele h) şi k.11) vor avea următorul cuprins:
“h) Banca Naţională a României, pentru operaţiunile specifice reglementate în mod expres prin Legea nr.101/1998 privind Statutul Băncii  Naţionale a României cu modificările ulterioare;
…………………………
k.11) activităţile contribuabililor cu venituri din operaţiuni impozabile în sensul prezentei ordonanţe de urgenţă, declarate organului fiscal competent sau, după caz, realizate, de până la 125 milioane lei anual; activităţile care îndeplinesc condiţiile unor operaţiuni impozabile desfăşurate de contribuabilii prevăzuţi la art.3, cu venituri de până la 125 milioane lei anual, realizate din astfel de operaţiuni.

În situaţia realizării unor venituri superioare plafonului prevăzut mai sus, contribuabilii menţionaţi la alineatul precedent devin plătitori de taxă pe valoarea adăugată, în condiţiile şi la termenele stabilite la art.25.

După înscrierea ca plătitori de taxă pe valoarea adăugată, contribuabilii respectivi nu mai beneficiază de scutire chiar dacă ulterior realizează venituri inferioare plafonului prevăzut mai sus;”
Pct.5. La art.6, punctul A, literele h1) şi k.11) vor avea următorul cuprins:

“h1) Banca Naţională a României, pentru operaţiunile specifice reglementate în mod expres prin Legea nr.101/1998 privind Statutul Băncii  Naţionale a României cu modificările ulterioare;
………………………………

k.11) activităţile contribuabililor cu venituri din operaţiuni impozabile în sensul prezentei ordonanţe de urgenţă, declarate organului fiscal competent sau, după caz, realizate, de până la 125 milioane lei anual; activităţile care îndeplinesc condiţiile unor operaţiuni impozabile desfăşurate de contribuabilii prevăzuţi la art.3, cu venituri de până la 125 milioane lei anual, realizate din astfel de operaţiuni.

În situaţia realizării unor venituri superioare plafonului prevăzut mai sus, contribuabilii menţionaţi la alineatul precedent devin plătitori de taxă pe valoarea adăugată, în condiţiile şi la termenele stabilite la art.25.

După înscrierea ca plătitori de taxă pe valoarea adăugată, contribuabilii respectivi nu mai beneficiază de scutire chiar dacă ulterior realizează venituri inferioare plafonului prevăzut mai sus;”

Autor: Comisia pentru buget, finanţe şi bănci


Pentru a se corecta eroarea de redactare.

3.
Pct.8. La art.14, literele a) şi b) vor avea următorul cuprins:
“a) rabaturile, remizele, risturnurile, sconturile şi alte reduceri de preţ acordate de furnizor direct clienţilor în vederea stimulării vânzărilor, în condiţiile prevăzute în contractele încheiate”.
Punctul 8. La art.14, literele a) şi b) vor avea următorul conţinut:

“a) rabaturile, remizele şi alte reduceri de preţ acordate de furnizor direct clienţilor în vederea stimulării vânzărilor, în condiţiile prevăzute în contractele încheiate”.

Autor: Dl. Deputat Florin Georgescu – Grup Parlamentar PDSR.
Noţiunile de “risturnuri” şi “sconturi” sunt cuprinse în categoria “alte reduceri de preţ”.

4.
Pct.10. La art.23, alin.1 şi 2 vor avea următorul cuprins:
“Rambursarea diferenţei de taxă, rămase după compensarea realizată conform art.22, se efectuează în termen de 30 de zile de la data depunerii cererii de rambursare, pe baza documentaţiei stabilite prin ordin al ministrului finanţelor publice şi a verificărilor efectuate de organele fiscale teritoriale.

  Rambursarea taxei pe valoarea adăugată se efectuează lunar”.


Pct. 10. Art.23, va avea următorul cuprins:

“Rambursarea diferenţei de taxă, rămasă după compensarea realizată conform art.22, se efectuează în termen de 30 de zile de la data depunerii cererii de rambursare, pe baza documentaţiei stabilite prin ordin al ministrului finanţelor publice şi a verificărilor efectuate de organele fiscale teritoriale.

  Rambursarea taxei pe valoarea adăugată se efectuează lunar”.

Autori: 

- Dl. Deputat Florin Georgescu – Grup Parlamentar PDSR;

- Dl. Deputat Călin Popescu Tăriceanu – Grup Parlamentar PNL.
În vederea eliminării confuziilor şi pentru înlăturarea eventualelor abuzuri în aplicare.

5
Pct.11 nou. Art.23 alin.3 şi 4 

“Prin derogare de la prevederile alineatului precedent, rambursarea se efectuează lunar pentru contribuabilii care realizează:

a) operaţiuni de export,

b) unităţi productive noi, până la punerea în funcţiune,

c) operaţiuni de import-export şi care au diferenţe de primit rezultate din actele constatatoare întocmite de organele vamale.

Nu beneficiază de rambursarea efectivă a sumelor de la bugetul de stat contribuabilii care nu au achitat total sau parţial facturile furnizorilor şi/sau prestatorilor din ţară, din care să rezulte taxa pe valoarea adăugată deductibilă”.
La Art.23 alin.3 şi 4 se elimină.

Autori: 

- Dl. Deputat Florin Georgescu – Grup Parlamentar PDSR;

- Dl. Deputat Călin Popescu Tăriceanu – Grup Parlamentar PNL.
Întrucât prin amendamentul propus la nr. crt.4 din prezentul raport, rambursarea se efectuează lunar de către toţi contribuabilii.

6.
Pct.11. Art. 24 va avea următorul cuprins:

“Prin normele de aplicare a prezentei ordonanţe de urgenţă se stabilesc cazurile şi condiţiile în care, pentru anumite rambursări de taxă pe valoarea adăugată, organele fiscale teritoriale ale Ministerului Finanţelor Publice solicită garanţii personale sau solidare”.
Devine Punctul 12. Articolul 24 va avea următorul cuprins:

“Prin normele de aplicare a prezentei ordonanţe de urgenţă se stabilesc cazurile şi condiţiile în care, pentru anumite rambursări de taxă pe valoarea adăugată, organele fiscale şi teritoriale ale Ministerului Finanţelor Publice solicită constituirea de garanţii personale sau solidare, în condiţiile legii”.

Autori: 

- Dl. Deputat Florin Georgescu – Grup Parlamentar PDSR

- Dl. Deputat Eugen Nicolaescu – Grup Parlamentar PNL;
Pentru claritate şi precizarea cadrului juridic sub incidenţa căruia se solicită constituirea de garanţii.

7.
Pct.17. Articolul 34 va avea următorul cuprins:

“Soluţionarea obiecţiunilor, contestaţiilor şi a plângerilor asupra sumelor privind taxa pe valoarea adăugată, constatate şi aplicate prin actele de control sau de impunere ale organelor Ministerului Finanţelor Publice, se face conform prevederilor stabilite prin Legea nr.105/1997 pentru soluţionarea obiecţiunilor, contestaţiilor şi a plângerilor asupra sumelor constatate şi aplicate prin actele de control sau de impunere ale organelor Ministerului Finanţelor Publice, cu modificările ulterioare”.
Devine Punctul 18. Articolul 34 va avea următorul cuprins:

“Soluţionarea obiecţiunilor, contestaţiilor şi a plângerilor asupra sumelor privind taxa pe valoarea adăugată, constatate şi aplicate prin actele de control sau de impunere ale organelor Ministerului Finanţelor Publice, se face conform prevederilor legale în vigoare”.
Autor: Dl. Deputat Eugen Nicolaescu – Grup Parlamentar PDSR
Pentru actualizarea textului în funcţie de reglementările în vigoare. Legea nr.105/1997 a fost abrogată prin Ordonanţa de urgenţă a Guvernului nr.13/2001.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu



Experţi parlamentari:

Onete Alexandru

Măţan Ofelia

